ГIалихIажияв гьавуна ТIадинхо росулъ мискинчи ГъазимухIамадил хъизаналда. Пагьму бегIерав, цIодорав васги вукIун, инсуца гьев тана rIapaб цIализе. Гьесул вахъана гъваридаб лъаялъул гIалимчи, философ, машгьурав поэт. Гьев ккола аваразул литературияб мацI камилго къачIарав кIудияв рагIул устар. ГIалихIажияс нахъе тана адабияталъул бечедаб ирс: рокьул, кьалул, философиял, насихIатиял, сатирикиял асарал ва поэмаби. Жакъаги гьесул насихIал асараз кIудияб эстетикияб тату кьола. ШагIир хвана ахириял соназ жив дибирлъун вукIараб Индира росулъ. Гьениб буго гьесул хобги.